Formula 1 -kausi 2008

Formula 1 -kausi 2008 oli Formula 1 -historian 59. maailmanmestaruuskausi. Kausi avattiin Australian Grand Prix -viikonlopulla Albert Parkin radalla 14. maaliskuuta, ja se päättyi Brasilian Grand Prix’hin Interlagosin radalla 2. marraskuuta. Kausi oli lähinnä Lewis Hamiltonin, Felipe Massan ja Kimi Räikkösen välistä taistelua. Mestaruuden voitti toista kauttaan ajanut McLarenin Lewis Hamilton. Kansalaisuuden mukaan laskettuna suomalaiset kuljettajat keräsivät eniten pisteitä.

Kaudella Renault-skandaali (crashgate) aiheutti keskustelua ja johti rangaistuksiin.

Sääntömuutoksia kaudelle 2008

Aika-ajo
 Aika-ajo muuttui edellisestä kaudesta siten, että kolmas eli viimeinen jakso lyheni 15 minuutista 10 minuuttiin. Lisäksi autoja ei enää tankata aika-ajon ja kisan välillä, vaan kisaan lähdetään sillä polttoainemäärällä, joka autossa on aika-ajon päätyttyä. Kolmas ajojakso ajetaan yleensä raskailla polttoainemäärillä, toisin kuin kaksi ensimmäistä ajojaksoa.

Elektroniikka ja vaihteisto
 F1-autoissa kiellettiin renkaiden luistonesto kaudesta 2008 lähtien. Edellisen kerran luistonesto oli F1-sarjassa kiellettynä kausilla 1994–2000 ja kauden 2001 ensimmäisissä kilpailuissa. Tuolloin kuljettajien ajotaidon korostamiseksi käyttöönotettu kielto peruttiin valvonnan vaikeuden takia. Kiellolla odotetaan olevan jonkin verran vaikutusta kuljettajien tekemien ajovirheiden ja sitä myötä ohitustilanteiden määrään.
 Kaikissa autoissa käytetään samanlaista standardoitua elektroniikan ohjausjärjestelmää.
 Vaihdelaatikon on kestettävä neljä peräkkäistä kilpailuviikonloppua. Aiemmin vaihdelaatikon on saanut vaihtaa vapaasti. Keskeytyksen jälkeen vaihdelaatikon saa vaihtaa.

Moottori
 Moottorin on edelliskauden tapaan kestettävä kaksi kilpailuviikonloppua. Uuden säännön mukaan kauden ensimmäisestä moottorinvaihdosta ei kuitenkaan anneta rangaistusta. Kaudella 2007 rangaistus annettiin jo ensimmäisestä moottorin vaihdosta.
 Moottoreiden kehitys on edelleen jäädytetty. Kaikki tallit käyttävät 2,4 litraisia V8 -koneita.  Kierrosluku on rajoitettu 19 000 kierrokseen minuutissa.

Polttoaine
 Kaudella 2008 vähintään 5,75 % auton polttoaineesta pitää olla biopolttoainetta. Arvo perustuu EU-direktiiviin, jonka mukaan maantieliikenteessä olevien autojen polttoaineesta vähintään 5,75 % pitää olla peräisin uusiutuvista energialähteistä.

Ohjaamo
 Ohjaamon reunoja korotettiin, jotta kuljettajan pää olisi paremmin suojassa.

Toteutumattomia sääntömuutoksia kaudelle 2008

Renkaat
 FIA kumosi aikaisemman päätöksensä siirtymisestä sileisiin sliksirenkaisiin. Täten myös kaudella 2008 ajetaan kauden 2007 kaltaisilla urarenkailla. Kussakin kuivan kelin renkaassa täytyy olla neljä uraa, jotka ovat kontaktipinnan kohdalla vähintään 14 millimetrin levyisiä.  Renkaat toimittaa kaikille talleille japanilainen Bridgestone.

Runko
 FIA kumosi myös suunnitelmansa F1-autojen leventämisestä. Kaudella 2008 autojen leveys on edelliskauden tapaan 1,8 metriä.

Tallit ja kuljettajat

Tallivaihdokset 
Fernando Alonso siirtyi McLarenilta Renault'lle 
Giancarlo Fisichella siirtyi Renault'lta Force Indialle 
Heikki Kovalainen siirtyi Renault'lta McLarenille

Uudet kuljettajat 
Sébastien Bourdais debytoi Toro Rossolla 
Nelson Piquet Jr. debytoi Renault'lla

Uudet tallit 
Force India (ent. Spyker F1) 

Kaudelle 2008 FIA sai hakemuksen kaikkiaan 21 tallilta, mukaan lukien edelliskauden 11 tallia. Ainoastaan David Richardsin johtama Prodrive-talli hyväksyttiin uutena tallina mukaan F1-sarjaan. Vajaa neljä kuukautta ennen kauden alkua talli ilmoitti jättävänsä kauden väliin. Concorde-sopimuksen mukaan tallien tulee itse rakentaa autonsa; Prodrive olisi ostanut kaluston McLaren-Mercedekseltä.

Kilpakuljettajan roolista poistuneet kuljettajat 
Scott Speed lopetti 2007 Euroopan GP:n jälkeen. 
Christijan Albers lopetti 2007 Britannian GP:n jälkeen. 
Ralf Schumacher lopetti uransa kauden 2007 jälkeen.
Vitantonio Liuzzi siirtyi Force Indian testikuljettajaksi.   
Alexander Wurz siirtyi Hondan testikuljettajaksi.
Sakon Yamamoto siirtyi Renaultin testikuljettajaksi.

Paluun tehneet kuljettajat 
Timo Glock ( Jordanilla 4 kilpailua) Toyotalla

Uudet radat 
Valencian katurata 
Singaporen katurata

Merkkipaalut

Osakilpailut 
 Järjestyksessään 800. Formula 1 -kilpailu ajettiin Singaporen GP:ssa kaikkien aikojen ensimmäisenä iltakisana.  
 Kanadan Grand Prix järjestettiin 40. kerran ja Circuit Gilles Villeneuve toimi osakilpailun näyttämönä 30. kerran.

Valmistajat 
 Williams-talli osallistui Turkin GP:ssä 500. Formula 1 -kilpailuunsa. 
 BMW Sauber ja Toro Rosso osallistui 50. Grand Prix'hinsa Singaporessa.  
 Ferrarilla oli mahdollisuus saavuttaa ensimmäisenä tallina 5 000 MM-pisteen raja. Kauden 2007 jälkeen tallilla oli koossa 4753,27 pistettä. 
 Ferrari saavutti ensimmäisenä tallina 200 paalupaikan rajan Ranskan GP:ssä.
 Bridgestone saavutti 200 Grand Prix'n rajan rengastoimittajana Saksan osakilpailussa.

Kuljettajat 
 Heikki Kovalaisesta tuli 3. elokuuta historian 100:s Formula 1 GP -voittaja.

Laskutavasta riippuen osakilpailumäärien merkkipaalut saavutettiin kauden aikana eri kilpailussa. 
 Rubens Barrichello nousi Riccardo Patresen ohi kaikkien aikojen eniten osakilpailuja ajaneena kuljettajana (257).  
 Giancarlo Fisichella ajoi 200. kilpailunsa.
 Felipe Massa ajoi 100. kilpailunsa.

Kauden 2008 autojen julkistamiset

¹ Talli ei järjestänyt erillistä auton esittelytilaisuutta, vaan käytti kyseisenä päivänä autoa ensimmäisen kerran testeissä.
² Talli ei järjestänyt erillistä auton esittelytilaisuutta, vaan käytti kyseisenä päivänä autoa ensimmäisen kerran Australian GP:n vapaissa harjoituksissa.
³ Talli aloitti kauden 2008 päivitetyllä versiolla edelliskauden autosta.

Kilpailukalenteri 

Ranskan GP:tä ei ensin aiottu ajaa kaudella 2008. Syinä oli mm. Magny-Cours-radan syrjäinen sijainti, huonot kulkuyhteydet sekä tarpeeksi tasokkaiden hotellien puute. Kilpailu on aiempina vuosina kärsinyt myös taloudellisista vaikeuksista heikon yleisömäärän vuoksi.  Myöhemmin ilmoitettiin, että kilpailu järjestetään sittenkin kaudella 2008 Magny-Coursin radalla sekä mahdollisesti myös kaudella 2009.

Tulokset

Osakilpailut

Kuljettajien tulokset

Kuljettajien kausitilasto

Valmistajien tulokset

Valmistajien kausitilasto

Kauden ennätyksiä

Lähteet